14 Go rata dikhumo ke serai mo bathong ba le bantsi. Re ka nna ra ba ra itsietsa, re “akanya gore boineelo jwa bomodimo ke tsela ya go bona papadi [ya dikhumo].” Ka jalo, re ka nna le sebete sa go dirisa badumedi ka rona ba ba re tshepang, re ba dirisa ka tsela e e sa tshwanelang. (1 Timotheo 6:5) Re ka nna ra ba ra tsaya ka phoso gore go siame fela go emelela Mokeresete yo o emeng sentle gore a re adime madi a go ka nnang ga direga gore re se ka ra kgona go a duela. (Pesalema 37:21) Mme se se “[nang] le tsholofetso ya botshelo jaanong le ya jo bo tla tlang” ke boineelo jwa bomodimo, e seng go nna le dikhumo. (1 Timotheo 4:8) E re ka ‘re sa tlisa sepe mo lefatsheng, mme le gone re ka se ka ra tswa re tshotse sepe,’ a re ititeyeng sehuba go feta pele gore re latelele ‘boineelo jwa bomodimo mmogo le thetebalo’ re ‘kgotsofalela dijo le se re ipipang ka sone.’—1 Timotheo 6:6-11.